Uthaug

miniatyr|Sjøgata ved Uthaugsgården (foto: Geir J. M. Hval)
Uthaug er en havn, et tettsted og en tidligere skolekrets i Ørland kommune i Trøndelag. Tettstedet har  innbyggere per 1. januar , og ligger på sørsiden av Bjugnfjorden og nord for Ørland hovedflystasjon.

Den offentlige skolen ble nedlagt 2006, og elevene overført til skole i Opphaug. Et forsøk på å starte privat grendeskole førte ikke fram, til tross for tillatelse fra departementet.

 Historie 
Uthaug en av landets best bevarte fiskevær og bryggene i Uthaug havn er vel bevart, skjønt mange bryggene har jevnlig blitt revet siden 1990-tallet for å gi plass til industri. I sentrum av Uthaug lå den tidligere husmannsplassen Kirkebakke, men samme område rommer også tuftene av en middelalderkirke med gravplass. Sammen med den tidligere kirken og Nøkkelhaugen, en stor gravrøys fra bronsealderen, vitner om at Uthaug var et knutepunkt i førkristen tid og inn i middelalderen. Navnet på Nøkkelhaugen er en omskriving av den eldre formen «Miklahaugen» som hadde betydningen «den store haugen».«Strategisk utvikling av Ørland kommune. Forslag til kommuneplanens arealdel 2013-2026»  (PDF), Orland kommune Den er den største i sitt slag i Trøndelag.«Røysa på Nøkkelhaugen, på gården Skaret, gnr. 74/6 i Ørland» , Yrjarheimbygdslag

Hans Holtermann, den største klippfiskeksportør i Ålesund, kjøpte Austråttgodset i 1760, men ti år etter begynte han å stykke ut mindre gods som arveutbetaling. Uthaug ble stykket ut med en rekke leilendingsbruk til Hans Holtermanns sønn Anton Ulrik Holtermann i 1774. Senere ble sentrum for det lille godset flyttet til den nåværende Uthaugsgården og eiendommen ble utviklet til et regulært fiskevær etter mønster fra hva som er kjent fra Nord-Norge. Uthaugsgården ble siden utvidet til en herskapelig væreiergård og tomter ble lagt ut for salg. Disse utgjør det som i dag er Sjøgata og bukta utenfor denne var fram til 1920-tallet stedets havn. Mellom 1912 og 1924 ble den nåværende Uthaug havn bygget av væreierfamilien. Dette ble da en av Trøndelags beste fiskerihavner.

Uthaug Handelssamlag, etablert 1906, var et av få frittstående «en-butikks-lag» i Coop Norge fram til avviklingen i februar 2012. Poståpneriet ble opprettet i 1897, med handelsmannen på «Uthaugsgården» som poståpner.Bakken, Jon et al (1997): Posten 350 år, historisk utvikling i kommunene Ørland, Bjugn, Rissa. Trondheim.

Uthaug som fiskevær utviklet seg til et konsentrert landsby fram til den andre verdenskrig da havna, strandsitterhusene, butikken, postkontoret, fiskemottaket og de øvrige tomtene på stedet ble solgt fra væreiergården. Siden har Uthaug utviklet seg som et regulært tettsted i Ørland.

Referanser

Kategori:Tettsteder i Trøndelag
Kategori:Bosetninger i Ørland